ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
14 ก.ค. 2559

สรุปภาวะตลาดภาคเช้า : รักษาระดับที่ 1,480 จุด – SET เคลื่อนไหวในช่วงแคบ โดยรักษาระดับบริเวณ 1,480 จุด แม้ราคาน้ำมันดิบเป็นช่วงอ่อนตัว อย่างไรก็ตาม ภาวะ SET ที่แข็งแกร่งในช่วงนี้ เหมือนไม่มีใครอยากขาย ทำให้กลุ่มพลังงานออกในทางทรงตัวเสียมากกว่า ไม่ได้เป็นปัจจัยกดดันตลาด ทั้งนี้ SET ปิดตลาดช่วงเช้าที่ระดับ 1482.49 จุด +4.88 จุด หรือ +0.3% ด้วยมูลค่าซื้อขายลดลงมาเล็กน้อยอยู่ที่ระดับ 3.2 หมื่นลบ. กลุ่มหลักปิดบวกเล็กน้อย โดยพลังงาน แบงก์ และ ICT ปิด +0.4%, +0.5% และ +0.5% ตามลำดับ ด้านตลาดภูมิภาคแกว่งแคบ โดยบวกลบคละเคล้า
กลยุทธ์ที่แนะนำช่วงบ่าย : คาดแกว่งบริเวณ 1,480 +/-5 จุด โดยมีความเสี่ยงระยะสั้น ซึ่งยังต้องระวังจากแรงขายทำกำไรในวันนี้และพรุ่งนี้ ก่อนช่วงหยุดยาว โดยมีแนวรับระยะสั้นแรกที่ 1,470 จุด ซึ่งหากต่ำกว่า SET จะเริ่มเข้าสู่การพักตัวสลับก่อน โดยมีแนวรับถัดไปที่ 1,460-1,463 จุด ส่วนกรณียืน 1,470 จุดได้ จะรักษาการไต่ระดับขึ้นต่อได้ และมีแนวต้านเป้าหมายอยู่ที่ 1,500 จุด กลยุทธ์ การเก็งกำไรยังทำได้ รวมถึงผู้มีหุ้นอยู่ถือต่อ โดยมีจุดถอยแบ่งขายลดพอร์ตทำกำไรออกมาบ้าง หากต่ำกว่า 1,470 จุด
ทั้งนี้ หุ้นแนะนำเก็งกำไรตามสัญญาณเทคนิค ได้แก่ ILINK (รับ 21.50 ต้าน 23.00 cut 20.60) และ IVL (รับ 30.50 ต้าน 35.00 cut 29.00)